

REPUBLIKA HRVATSKA

VARAŽDINSKA ŽUPANIJA

GRAD IVANEC

GRADSKO VIJEĆE

KLASA: 024-04/22-01/05

URBROJ: 2186/012-02/05-22-2

Ivanec, 17. ožujka 2022.

**Z A P I S N I K**

**od 17. ožujka 2022. godine**

s 14. sjednice Gradskog vijeća Grada Ivanca održane elektroničkim putem.

Zapisnik izradila: Snježana Canjuga.

Sjednica se održava elektroničkim putem.

Vijećnicima su poziv i materijal za 14. sjednicu Gradskog vijeća dostavljeni na e-mail adrese te putem aplikacije e-sjednica.

Obrasci za glasovanje dostavljeni su vijećnicima također na e-mail adrese. Kod održavanja elektroničke sjednice članovi Vijeća dužni su se na točku dnevnoga reda očitovati na način da se u obrascu za glasovanje navede naziv točke dnevnog reda o kojoj se izjašnjavaju uz navođenje „za“, „protiv“ ili „suzdržan“, uz napomenu da nakon izvršenog glasovanja obrasce dostave na e-mail adresu [grad@ivanec.hr](mailto:grad@ivanec.hr) zaključno s danom 17. ožujka 2022. godine do 11,00 sati.

Konstatira se da se glasovanju elektronskim putem odazvalo svih 15 vijećnika: Babić Antun, Car Matišić Martina, Cikač Ljudvek, Đuras Zdenko, Geci Smoljo Kristina, Gotal Elvis, Grđan Josip, Kozina Stjepan, Mudri Božica, Patekar Dalibor, Rohtek Miroslav, Sedlar Ivan, Sedlar Nikola, Slunjski Mihael, Spasojević Goran.

Za sjednicu je dostavljen sljedeći

**D N E V N I R E D**

1. **Odluka o prodaji nekretnina u vlasništvu Grada Ivanca**

**TOČKA 1.**

**Odluka o prodaji nekretnina u vlasništvu Grada Ivanca**

Nakon dostavljanja obrasca o glasovanju od strane vijećnika o Odluci o prodaji nekretnina u vlasništvu Grada Ivanca, konstatira se sljedeće: od ukupno 15 vijećnika, 9 vijećnika glasovalo je „za“, a 6 vijećnika glasovalo je „protiv“ te Gradsko vijeće Grada Ivanca s 9 glasova donosi

**O D L U K U**

**o prodaji nekretnina u vlasništvu Grada Ivanca**

**Članak 1.**

Daje se na prodaju, putem javnog natječaja prikupljanjem pisanih ponuda:

- nekretnine označene kako slijedi:

1. **k.č.br. 268/2 katastarske općine Ivanec,** u naravi ORANICA, ukupne površine 4600,00 m²,upisana u zemljišnoknjižni uložak broj 8142 katastarske općine Ivanec,

**Početna cijena za zemljište:** 1.120.000,00 kuna

Namjena nekretnine: M2 mješovita namjena – pretežito poslovne i javne namjene

1. **k.č.br. 276/1 katastarske općine Ivanec,** u naravi ORANICA, ukupne površine 165,00 m²,upisana u zemljišnoknjižni uložak broj 6796 katastarske općine Ivanec,

**Početna cijena za zemljište:** 32.100,00 kuna

Namjena nekretnine: M2 mješovita namjena – pretežito poslovne i javne namjene

1. **k.č.br. 277/1 katastarske općine Ivanec,** u naravi ORANICA, ukupne površine 170,00 m²,upisana u zemljišnoknjižni uložak broj 6796 katastarske općine Ivanec,

**Početna cijena za zemljište:** 33.100,00 kuna

Namjena nekretnine: M2 mješovita namjena – pretežito poslovne i javne namjene

1. **k.č.br. 278/1 katastarske općine Ivanec,** u naravi ORANICA, ukupne površine 339,00 m²,upisana u zemljišnoknjižni uložak broj 6796 katastarske općine Ivanec,

**Početna cijena za zemljište:** 66.000,00 kuna

Namjena nekretnine: M2 mješovita namjena – pretežito poslovne i javne namjene

1. **k.č.br. 3124/1 katastarske općine Kaniža,** u naravi VOĆNJAK LANČIĆ, ukupne površine 755 m2, upisana u zemljišnoknjižni uložak broj 3644 katastarske općine Kaniža, koja u naravi predstavlja stambeni objekt i pripadajuće zemljište

**Cijena zemljišta:** 12.291,40 kuna (16,28 kn/m2)

**Cijena građevine:** 223.000,00 kuna

**Uzgredni troškovi građevine.** 48.900,00 kuna

**Početna cijena za nekretninu**: 284.191,40 kuna

Namjena nekretnine: građevinsko područje mješovite namjene: individualna stambena

izgradnja i višestambena izgradnja

1. **k.č.br. 3125 katastarske općine Kaniža,** u naravi VOĆNJAK LANČIĆ, ukupne površine 755 m2, upisana u zemljišnoknjižni uložak broj 3644 katastarske općine Kaniža

**Početna cijena za zemljište:** 12.291,40 kuna (16,28 kn/m2)

Namjena nekretnine: građevinsko područje mješovite namjene: individualna stambena izgradnja i višestambena izgradnja

**Članak 2.**

Početna prodajna cijena nekretnina iz prethodnog članka ove Odluke utvrđena je temeljem procjene vrijednosti nekretnina izrađene po ovlaštenom sudskom vještaku za procjenu nekretnina.

Nekretnine k.č.br. 267/1, 277/1 i 278/1 k.o. Ivanec prodaju se kao jedna cjelina, a ne kao zasebne čestice.

Nekretnine k.č.br. 3124/1 i 3125 k.o. Kaniža prodaju se kao jedna cjelina, a ne kao zasebne čestice.

**Članak 3.**

Natječaj se provodi sustavom zatvorenih pisanih ponuda.

**Članak 4.**

Temeljem ove Odluke i Odluke o upravljanju i raspolaganju imovinom u vlasništvu Grada Ivanca, gradonačelnik će raspisati Javni natječaj za prodaju nekretnina. Povjerenstvo za raspolaganje nekretninama u vlasništvu Grada Ivanca će provesti natječaj.

U natječaju će se naznačiti način i rok isplate kupoprodajne cijene za navedene nekretnine.

**Članak 5.**

Pri odabiru najpovoljnije ponude, Povjerenstvo za raspolaganje nekretninama u vlasništvu Grada Ivanca vodit će se kriterijem najviše ponuđene cijene, uz uvjet da ponuditelj ispunjava i sve druge uvjete javnog prikupljanja ponuda.

**Članak 6.**

Ova Odluka stupa na snagu prvog dana od dana donošenja i objavljuje se na službenoj web stranici Grada Ivanca.

Dovršeno u 11,00 sati.

ZAPISNIK IZRADILA: PREDSJEDNIK GRADSKOG

Snježana Canjuga VIJEĆA GRADA IVANCA:

Dalibor Patekar